pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.พม. เปิดเวทีสิทธิเด็กครั้งที่ 33 รับฟังเสียงคนรุ่นใหม่ ชูสร้างสังคมไทยให้ปลอดภัยต่อเด็ก
วันจันทร์ที่ 21 พฤศจิกายน 2565
รมว.พม. เปิดเวทีสิทธิเด็กครั้งที่ 33 รับฟังเสียงคนรุ่นใหม่ ชูสร้างสังคมไทยให้ปลอดภัยต่อเด็ก
รมว.พม. เปิดเวทีสิทธิเด็กครั้งที่ 33 รับฟังเสียงคนรุ่นใหม่ ชูสร้างสังคมไทยให้ปลอดภัยต่อเด็ก
เมื่อวันที่ 20 พ.ย. 65เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงานเวทีสิทธิเด็ก ครั้งที่ 33 “สร้างสังคมไทยให้ปลอดภัยต่อเด็ก” ซึ่งเป็นเวทีแลกเปลี่ยนเรียนรู้เรื่องสิทธิตามอนุสัญญาว่าด้วยสิทธิเด็ก ระหว่างผู้แทน 7 เครือข่ายเด็กและเยาวชนจากทั่วประเทศ ได้แก่ เครือข่ายเด็กและเยาวชนจังหวัดชายแดนภาคใต้ ชุมชนแออัด ผู้พิการ ชาติพันธุ์ สภานักเรียน สภาเด็กและเยาวชน และเครือข่ายเด็กและเยาวชนที่มีความหลากหลายทางเพศ อีกทั้งรับฟังการนําเสนอการจัดกิจกรรมของเด็กและเยาวชน ผ่านกิจกรรม “Kids City Exhibition 2022” โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ นางจตุพร โรจนพานิช อธิบดีกรมกิจการเด็กและเยาวชน นางคยองซอน คิม ผู้อํานวยการ องค์การยูนิเซฟ ประเทศไทย และคณะผู้บริหารกระทรวง พม. เข้าร่วมงาน ณ ห้องประชุมปรินซ์ 3 โรงแรมปรินซ์พาเลซ กรุงเทพฯ
นายจุติ กล่าวว่า วันนี้ ตั้งใจมารับฟังเด็ก เยาวชนคนรุ่นใหม่ว่าคิดอย่างไรบ้าง โดยมีองค์การยูนิเซฟ เข้าร่วมด้วย ซึ่งเป็นองค์การที่เป็นผู้นําด้านการทํางานเกี่ยวกับเด็ก ดูแลการพัฒนาของเด็กทั่วโลก และมุ่งให้เด็กมีความปลอดภัย โดยเวทีสิทธิเด็กครั้งนี้ถือเป็นการร่วมสร้างพลังของเด็กและเยาวชนให้มีส่วนร่วมในการเรียนรู้สิทธิเด็กตามอนุสัญญาว่าด้วยสิทธิเด็ก และการป้องกันความรุนแรงเพื่อสร้างสังคมแห่งความปลอดภัย ผ่านการรับฟังเสียงเด็กและเยาวชนในฐานะพลเมืองปัจจุบันและอนาคตของประเทศ และเป็นผู้มีส่วนได้ส่วนเสียโดยตรง ซึ่งเป็นการยืนยันถึงความพยายามและความมุ่งมั่นในการส่งเสริมสิทธิการมีส่วนร่วมของเด็ก โดยที่เด็กมีสิทธิร่วมตัดสินใจและนําเสนอข้อคิดเห็นที่นําไปสู่การสร้างสังคมที่ปลอดภัยแก่ตนเอง อีกทั้งสอดคล้องกับวันเด็กสากล (Universal Children’s Day) ที่องค์การสหประชาชาติ กําหนดให้ตรงกับวันที่ 20 พฤศจิกายนของทุกปี ในการรณรงค์ให้ทุกประเทศได้ตระหนักถึงการคุ้มครองสิทธิในชีวิต สุขภาพ การศึกษา และการพัฒนาตามวัยของเด็ก โดยปี 2565 ถือเป็นโอกาสสําคัญในการครบ 30 ปี ของประเทศไทยในการเข้าเป็นภาคีของอนุสัญญาว่าด้วยสิทธิเด็ก
นายจุติ กล่าวเพิ่มเติมว่า สังคมที่เราอยู่ จะเป็นสังคมที่เลวร้ายหรือสังคมที่น่าอยู่ ขึ้นอยู่กับเด็กๆ ดังนั้น เราจะต้องสร้างเด็กให้ใช้จุดแข็งของตนเองในการพัฒนาสังคมอย่างที่ควรจะเป็น และผู้ใหญ่ไม่ควรเอาความคิดหรือความเชื่อไปใส่ในเด็ก แน่นอนว่าทุกคนเคารพกฎหมายของสังคม แต่ต้องปล่อยให้ทุกคนเป็นตัวของตัวเองให้มากที่สุด ซึ่งเด็กๆ เหล่านี้คือเสาเข็มทางสังคมในอนาคต ดังนั้น ขอให้เด็กทุกคนร่วมกันสร้างสังคมของกันและกัน และทุกคนต้องแบ่งปัน เอื้อเฟื้อซึ่งกันและกันด้วย
รัฐบาลไทย-ข่าวทำเนียบรัฐบาล-กรมทางหลวงชนบท เฝ้าระวังรับมือสถานการณ์อุทกภัยในพื้นที่ภาคใต้ต่อเนื่อง พร้อมทั้งเตรียมกำลังคนและเครื่องมือเครื่องจักร
วันจันทร์ที่ 21 พฤศจิกายน 2565
กรมทางหลวงชนบท เฝ้าระวังรับมือสถานการณ์อุทกภัยในพื้นที่ภาคใต้ต่อเนื่อง พร้อมทั้งเตรียมกําลังคนและเครื่องมือเครื่องจักร
เพื่ออํานวยความสะดวกปลอดภัยให้กับประชาชนอย่างเต็มที่ ตามนโยบายรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม กล่าวว่า เนื่องจากมีหย่อมความกดอากาศต่ําที่ปกคลุมบริเวณทะเลจีนใต้ตอนล่างจะเคลื่อนผ่านอ่าวไทยตอนบนเข้าสู่แนวร่องมรสุมพาดผ่านบริเวณภาคใต้ ส่งผลให้ภาคใต้จะมีฝนเพิ่มขึ้น ทั้งนี้ ในส่วน ทช. ได้สั่งการให้หน่วยงานในพื้นที่ภาคใต้ ประกอบด้วย สํานักงานทางหลวงชนบทที่ 4 (เพชรบุรี) สํานักงานทางหลวงชนบทที่ 11 (สุราษฎร์ธานี) สํานักงานทางหลวงชนบทที่ 12 (สงขลา) สํานักงานทางหลวงชนบทที่ 14 (กระบี่) และแขวงทางหลวงชนบทในสังกัด จัดเจ้าหน้าที่ลาดตระเวนติดตามเฝ้าระวังถนนในโครงข่ายทางหลวงชนบทอย่างต่อเนื่อง ซึ่งนอกจากจะให้เตรียมเครื่องมือ เครื่องจักร วัสดุอุปกรณ์ ป้ายเตือน หลักนําทาง สะพานเบลีย์ ยานพาหนะแล้ว ยังได้กําชับให้เฝ้าระวังในพื้นที่ที่มีความเสี่ยงในการเกิดเหตุดินสไลด์บนถนนทางหลวงชนบท พร้อมเน้นย้ําให้จัดชุดลาดตระเวนสํารวจพื้นที่เสี่ยงเป็นพิเศษ เพื่อให้สามารถบริหารจัดการเส้นทางและเข้าดําเนินการแก้ไขได้อย่างรวดเร็วเมื่อเกิดเหตุ เป็นการอํานวยความสะดวกปลอดภัยให้กับผู้ใช้เส้นทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
อธิบดีฯ กล่าวเพิ่มเติมว่า สําหรับในพื้นที่ภาคอื่น ๆ ทช. ยังคงจัดเจ้าหน้าที่เฝ้าระวังถนนในโครงข่ายอย่างใกล้ชิด เนื่องจากยังมีถนนในโครงข่ายทางหลวงชนบทได้รับผลกระทบ จํานวน 4 สายทาง ใน 4 จังหวัด ได้แก่ ชัยนาท, ร้อยเอ็ด, อุบลราชธานี และเชียงใหม่ ซึ่งเมื่อระดับน้ําได้ลดลงเรียบร้อยแล้ว ทช.จะเร่งดําเนินการซ่อมแซมเบื้องต้นในจุดที่ได้รับความเสียหายอย่างเร่งด่วน เพื่อเป็นการคืนผิวจราจรให้ประชาชนสามารถสัญจรได้อย่างสะดวกปลอดภัยตามปกติต่อไป ทั้งนี้ หากประชาชนต้องการแจ้งเหตุอุทกภัยหรือขอความช่วยเหลือสามารถติดต่อได้ที่แขวงทางหลวงชนบททุกจังหวัด หรือสายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ปลัด สธ. เปิดอบรมรองผอ.รพ.ฝ่ายบริหาร สร้างนักบริหารมืออาชีพ ใช้เทคโนโลยีดิจิทัลยกระดับการดูแลสุขภาพประชาชน
วันจันทร์ที่ 21 พฤศจิกายน 2565
ปลัด สธ. เปิดอบรมรองผอ.รพ.ฝ่ายบริหาร สร้างนักบริหารมืออาชีพ ใช้เทคโนโลยีดิจิทัลยกระดับการดูแลสุขภาพประชาชน
ปลัดกระทรวงสาธารณสุข เปิดอบรมพัฒนารองผู้อํานวยการโรงพยาบาลฝ่ายบริหาร เตรียมความพร้อมบุคลากรให้เป็นนักบริหารงานมืออาชีพ รู้เท่าทัน ปรับเปลี่ยนวิธีการจัดการและรับมือกับสถานการณ์ที่เปลี่ยนแปลงได้อย่างเหมาะสม ใช้เทคโนโลยีดิจิทัลเพิ่มประสิทธิภาพการทํางาน
วันนี้ (21 พฤศจิกายน 2565) ที่โรงแรมริเวอร์ ไรน์ เพลส จังหวัดนนทบุรี นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิดการอบรมหลักสูตรพัฒนารองผู้อํานวยการฝ่ายบริหารโรงพยาบาลศูนย์ /โรงพยาบาลทั่วไป และโรงพยาบาลในสังกัดกรมต่างๆ ของกระทรวงสาธารณสุข รุ่นที่ 10 ประจําปี 2566 โดยมีผู้เข้ารับการอบรมจํานวน 60 คน
นายแพทย์โอภาสกล่าวว่า กระทรวงสาธารณสุขให้ความสําคัญด้านการปฏิรูปกําลังคน เพิ่มศักยภาพบุคลากรหน่วยบริการทุกระดับ ให้มีความรู้และทักษะที่สามารถเผชิญกับสถานการณ์ที่เปลี่ยนแปลงทั้งสภาพแวดล้อม สังคม เศรษฐกิจ การเมืองการปกครอง และวัฒนธรรมที่หลากหลาย ตลอดจนเทคโนโลยีต่าง ๆ ที่เป็นปัจจัยส่งผลกระทบต่อคุณภาพชีวิตของประชาชน ทั้งทางด้านสุขภาพและมาตรฐานการบริการ ซึ่งรองผู้อํานวยการโรงพยาบาลฝ่ายบริหาร เป็นผู้มีความสําคัญในการบริหารจัดการเพื่อสนับสนุนการดําเนินงานต่างๆ ของโรงพยาบาลให้เป็นไปอย่างราบรื่น จึงต้องมีความรอบรู้ทั้งด้านการเงิน การคลัง กําลังคน ระเบียบการจัดซื้อจัดจ้าง พัสดุ และข้อกฎหมายต่างๆ เพื่อให้การบริหารจัดการเป็นอย่างถูกต้องตามระเบียบของทางราชการ และเกิดความคุ้มค่า เกิดประโยชน์กับประชาชน
“ขอให้ผู้บริหารทุกท่าน ปฏิบัติหน้าที่อย่างเต็มศักยภาพ มีคุณธรรม จริยธรรม และเจตคติที่ดี นําเทคโนโลยีดิจิทัลมาประยุกต์ใช้ในการปฏิบัติงานเพื่อยกระดับการดูแลสุขภาพประชาชนให้ทั่วถึงและเท่าเทียม ทําโรงพยาบาลให้เป็นโรงพยาบาลของประชาชน พร้อมกับดูแลรักษาสิ่งแวดล้อมไปด้วย” นายแพทย์โอภาสกล่าว
สําหรับหลักสูตร “พัฒนารองผู้อํานวยการฝ่ายบริหารโรงพยาบาลศูนย์/โรงพยาบาลทั่วไป และโรงพยาบาลในสังกัดกรมต่างๆ ของกระทรวงสาธารณสุข” เป็นความร่วมมือของกระทรวงสาธารณสุข สมาคมนักบริหารสาธารณสุข และชมรมโรงพยาบาลศูนย์และโรงพยาบาลทั่วไป ใช้กระบวนการเรียนรู้ทั้งภาคทฤษฎีและภาคปฏิบัติ และฝึกทักษะทางการบริหารบุคลากร การเงิน งบประมาณ พัสดุ การประกันคุณภาพและสิ่งแวดล้อม รวมถึงกฎระเบียบต่างๆ ที่เกี่ยวข้อง ให้สอดคล้องกับสถานการณ์ที่เปลี่ยนแปลงในปัจจุบันและแนวโน้มในอนาคต
********************************* 21 พฤศจิกายน 2565
รัฐบาลไทย-ข่าวทำเนียบรัฐบาล-รัฐหนุนแพลตฟอร์มเร่งรัดการเติบโต “สตาร์ทอัพ Deep Tech” ติดอาวุธผู้ประกอบการ เพิ่มศักยภาพการแข่งขันของประเทศ
วันจันทร์ที่ 7 พฤศจิกายน 2565
รัฐหนุนแพลตฟอร์มเร่งรัดการเติบโต “สตาร์ทอัพ Deep Tech” ติดอาวุธผู้ประกอบการ เพิ่มศักยภาพการแข่งขันของประเทศ
.....
สํานักงานพัฒนาวิทยาศาสตร์และเทคโนโลยีแห่งชาติ (สวทช.) จัดโครงการแพลตฟอร์มเร่งรัดการเติบโตธุรกิจที่ใช้วิทยาศาสตร์และเทคโนโลยีเชิงลึก โดยคัดเลือกผลงานวิจัยเชิงลึก ที่มีการประเมินความพร้อมของงานวิจัยและเทคโนโลยี ไม่น้อยกว่าระดับ 4 และมีศักยภาพทางด้านการตลาดใน 3 กลุ่ม ได้แก่ เทคโนโลยีอาหาร, เทคโนโลยีเพื่อการดูแลสุขภาพ และ เทคโนโลยีอินเทอร์เน็ตของสรรพสิ่ง ปีนี้มี 22 ทีมผ่านเข้าร่วมโครงการซึ่งมีกระบวนการบ่มเพาะ เช่น การ workshop ด้านธุรกิจอย่างเข้มข้น เงินทุนสนับสนุนเพื่อปรับปรุงผลงานและขอรับรองมาตรฐาน ระบบพี่เลี้ยงและที่ปรึกษา
.
โครงการนี้ได้รับทุนวิจัยจากหน่วยบริหารและจัดการทุนด้านการเพิ่มความสามารถในการแข่งขันของประเทศ เป็นการติดอาวุธผู้ประกอบการ นักวิจัยในมหาวิทยาลัยและใน สวทช. ให้มีความสามารถทางธุรกิจและการตลาดมากขึ้น เห็นช่องทางในการนําผลงานวิจัยที่เป็นประโยชน์ไปสู่เชิงพาณิชย์ได้เร็วขึ้น ซึ่งเป็นการสร้างขีดความสามารถให้ประเทศไทย เพิ่มศักยภาพในการแข่งขันให้เร็วและแข็งแกร่งในระดับนานาชาติ
.
อ่านเพิ่มเติม คลิก >>https://www.thaigov.go.th/news/contents/details/61186
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ความสัมพันธ์และความร่วมมือด้านเศรษฐกิจระหว่าง ไทย - สมาพันธรัฐสวิส
วันจันทร์ที่ 7 พฤศจิกายน 2565
​ความสัมพันธ์และความร่วมมือด้านเศรษฐกิจระหว่าง ไทย - สมาพันธรัฐสวิส
พลเอก สนิธชนก  สังขจันทร์ ปลัดกระทรวงกลาโหม ให้การต้อนรับ นาย Conradin Rasi (คอนราดีน ราซี) อุปทูตสมาพันธรัฐสวิส ประจําประเทศไทย ณ ห้องพระบารมีปกเกล้า
ในโอกาสแนะนํา พันโท Alexandre Perren (อเล็กซานเดอร์ เพอร์เรน) ผู้ช่วยทูตทหาร สมาพันธรัฐสวิส ณ กรุงเทพฯ ซึ่งมีถิ่นพํานัก ณ สิงคโปร์ ในโอกาสเดินทางเยือนไทย ระหว่าง 31 ต.ค. - 4 พ.ย. 65 โดยปลัดกระทรวงกลาโหมได้กล่าวแสดงความยินดีกับ พันโท Perren Alexandre ที่เข้ารับตําแหน่ง ผู้ช่วยทูตทหาร สมาพันธรัฐสวิส ณ กรุงเทพฯ นับเป็นโอกาสดีที่จะได้ทําความรู้จักกันรวมทั้งหารือและแลกเปลี่ยนความคิดเห็นในประเด็นต่างๆ
โดยทั้งสองประเทศได้ดําเนินความสัมพันธ์ที่ราบรื่นและใกล้ชิดมาโดยตลอด ตั้งแต่ในอดีตเมื่อครั้งที่พระบรมวงศ์ศานุวงศ์ของไทยหลายพระองค์ได้ทรงประทับ ณ เมืองโลซาน สมาพันธรัฐสวิส นับเป็นรากฐานที่สําคัญของการริเริ่มความสัมพันธ์ทั้งในด้านการทูต การค้า การลงทุน การศึกษา โดยเฉพาะในด้านเศรษฐกิจ ซึ่งสวิสเป็นประเทศคู่ค้าอันดับสองของไทยในทวีปยุโรป รองจากสหพันธ์สาธารณรัฐเยอรมนี
ทั้งนี้ ไทย - สมาพันธรัฐสวิส สถาปนาทางการทูต เมื่อ 28 พ.ค. 2474 และได้ลงนามสนธิสัญญาว่าด้วยมิตรภาพและการค้า ณ กรุงโตเกียว ญี่ปุ่น ซึ่งได้พัฒนาความสัมพันธ์ทางการทูตระหว่างกันมาอย่างต่อเนื่องโดยทั้งสองประเทศยินดีที่จะมีความร่วมมือทางเศรษฐกิจ ซึ่งสวิสนับว่าเป็นหุ้นส่วนด้านเศรษฐกิจที่สําคัญของไทย รวมถึงทั้งสองประเทศเห็นพ้องที่จะเพิ่มพูนความร่วมมือในด้านต่างๆ อีกด้วย
รัฐบาลไทย-ข่าวทำเนียบรัฐบาล-รัฐปลื้ม คนล้นหลามแห่ร่วมงานมหกรรมร่วมใจแก้หนี้ กรุงเทพฯ ออมสินเจ้าภาพเผยจัดงาน 3 วัน ช่วยลูกค้าได้มากกว่า 15,000 ราย เตรียมสัญจรอีก 4 ครั้ง ที่ขอนแก่น เชียงใหม่ ชลบุรี และสงขลา
วันจันทร์ที่ 7 พฤศจิกายน 2565
รัฐปลื้ม คนล้นหลามแห่ร่วมงานมหกรรมร่วมใจแก้หนี้ กรุงเทพฯ ออมสินเจ้าภาพเผยจัดงาน 3 วัน ช่วยลูกค้าได้มากกว่า 15,000 ราย เตรียมสัญจรอีก 4 ครั้ง ที่ขอนแก่น เชียงใหม่ ชลบุรี และสงขลา
ผลสําเร็จการจัดงาน “มหกรรมร่วมใจแก้หนี้: มีหนี้ต้องแก้ไข เริ่มต้นใหม่อย่างยั่งยืน ครั้งที่ 1” ตามที่ ก.คลังมอบหมาย ธ.ออมสินเป็นเจ้าภาพจัดงาน เมื่อวันที่ 4-6 พ.ย.2565 ณ อิมแพค ฮอลล์ 5 เมืองทองธานี ตลอดระยะเวลา 3 วัน มีประชาชนหลั่งไหลเข้าร่วมงานจํานวนมาก
นายวิทัย รัตนากร ผู้อํานวยการธนาคารออมสิน เปิดเผยผลสําเร็จของการจัดงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน ครั้งที่ 1” ตามที่กระทรวงการคลังมอบหมายธนาคารออมสินเป็นเจ้าภาพจัดงาน เมื่อวันที่ 4-6 พฤศจิกายน 2565 ณ อิมแพค ฮอลล์ 5 เมืองทองธานี โดยตลอดระยะเวลา 3 วัน มีประชาชนหลั่งไหลเข้าร่วมงานจํานวนมาก ส่วนใหญ่เป็นลูกหนี้เดิมของสถาบันการเงินของรัฐ ที่ประสงค์เจรจาขอแก้ไขหนี้จากการที่ได้รับผลกระทบจากวิกฤตโควิด-19 และที่ต้องการสินเชื่อเพื่อเพิ่มเติมทุน และเพิ่มสภาพคล่องในการดํารงชีพหรือประกอบธุรกิจ นอกนั้นเป็นผู้มาขอปรึกษาหาแนวทางแก้ปัญหาหนี้สิน ออมเงิน และมองหาโอกาสสร้างอาชีพสร้างรายได้ รวมแล้วมีประชาชนที่ได้รับความช่วยเหลือตลอดช่วงงานมหกรรมร่วมใจแก้หนี้ ครั้งที่ 1 กรุงเทพฯ จํานวนไม่ต่ํากว่า 15,000 ราย
ทั้งนี้ ส่วนของความช่วยเหลือจากธนาคารออมสิน มีลูกหนี้ที่เข้าร่วมเจรจาแก้ไขหนี้กับธนาคาร เป็นจํานวนมากกว่า 1 พันราย และเป็นผู้มายื่นขอสินเชื่อเงื่อนไขพิเศษเพื่อเติมเงินทุนหรือเพิ่มสภาพคล่อง จํานวนกว่า 800 ราย โดยตลอดงานทั้ง 3 วัน มีประชาชนเข้าร่วมกิจกรรมที่บูธธนาคารออมสินมากกว่า 5,000 ราย
จากผลสําเร็จของการจัดงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน ครั้งที่ 1” สัญจร กรุงเทพฯ กระทรวงการคลัง ธนาคารแห่งประเทศไทย และสมาคมสถาบันการเงินของรัฐ (GFA) เตรียมเดินหน้าจัดงานครั้งต่อไปใน 4 ภูมิภาค ซึ่งธนาคารเพื่อการเกษตรและสหกรณ์การเกษตร หรือ ธ.ก.ส. รับหน้าที่เจ้าภาพจัดงานครั้งที่ 2 ณ จังหวัดขอนแก่น ระหว่างวันที่ 18–20 พฤศจิกายน 2565 ที่ศูนย์ประชุมและแสดงสินค้านานาชาติขอนแก่น ครั้งที่ 3 กําหนดจัดวันที่ 16–18 ธันวาคม 2565 ที่จังหวัดเชียงใหม่ ครั้งที่ 4
วันที่ 20–22 มกราคม 2566 ที่จังหวัดชลบุรี และครั้งสุดท้ายจัดขึ้นที่จังหวัดสงขลา ระหว่างวันที่ 27-29 มกราคม 2566 จึงขอเชิญชวนประชาชนในพื้นที่ต่าง ๆ สามารถลงทะเบียนเพื่อเข้ารับความช่วยเหลือแก้ไขปัญหาหนี้ ตามกําหนดการจัดมหกรรมร่วมใจแก้หนี้สัญจรแต่ละภูมิภาค ได้ที่ https://ln15.gsb.or.th/WEB-DEBT/
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งช่วย ครอบครัวครูพร เหยื่อเหตุสะเทือนขวัญหนองบัวลำภู หลังลูกในครรภ์ ไม่เข้าเงื่อนไขเยียวยา
วันจันทร์ที่ 7 พฤศจิกายน 2565
รัฐมนตรีว่าการกระทรวงยุติธรรม เร่งช่วย ครอบครัวครูพร เหยื่อเหตุสะเทือนขวัญหนองบัวลําภู หลังลูกในครรภ์ ไม่เข้าเงื่อนไขเยียวยา
รัฐมนตรีว่าการกระทรวงยุติธรรม เร่งช่วย ครอบครัวครูพร เหยื่อเหตุสะเทือนขวัญหนองบัวลําภู หลังลูกในครรภ์ ไม่เข้าเงื่อนไขเยียวยา สั่ง กรมคุ้มครองสิทธิฯ หาช่องเยียวยาทดแทน รอคณะกรรมการพิจารณาอุทธรณ์ 23 พฤศจิกายนนี้
วันที่ 7 พฤศจิกายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีสามีครูพร ผู้เสียชีวิตพร้อมลูกในครรภ์ จากเหตุสะเทือนขวัญ จังหวัดหนองบัวลําภู เรียกร้องความเป็นธรรม หลังลูกอายุครรภ์ 8 เดือนไม่ได้รับการเยียวยาว่า ตนรู้สึกเสียใจกับครอบครัวครูพร ที่ได้สูญเสียคนที่รักไป ซึ่งเข้าใจความสูญเสียที่เกิดขึ้น ทางรัฐบาล จึงเร่งดําเนินการพิจารณาเยียวยาผู้เสียหายในเหตุการณ์ที่เกิดขึ้นอย่างด่วนที่สุด โดยก็ได้มีการมอบเงินเยียวยาครอบครัวผู้เสียชีวิตไปแล้ว ตั้งแต่วันที่ 9 ตุลาคมที่ผ่านมา ทั้ง 36 ราย
นายสมศักดิ์ กล่าวอีกว่า ส่วนกรณีลูกในครรภ์ของครูพร ที่ไม่ได้รับเงินเยียวยานั้น เป็นเพราะติดในเรื่องข้อกฎหมาย ความเป็นบุคคล ตามประมวลกฎหมายแพ่งและพาณิชย์ มาตรา 15 คือ สภาพบุคคลเริ่มแต่เมื่อคลอด จึงทําให้ลูกในครรภ์ ไม่ได้สิทธิรับค่าตอบแทน แต่ยืนยันว่า รัฐบาล ไม่ได้นิ่งนอนใจ ซึ่งตนก็ได้สั่งการให้กรมคุ้มครองสิทธิและเสรีภาพ หาทางอื่นในการช่วยเหลือเยียวยาไปแล้ว เพื่อเป็นการทดแทน โดยขณะนี้ หน่วยงานที่เกี่ยวข้อง ก็เสนอว่า จะเพิ่มการเยียวยาจากกรณีครูพร เป็นพลเมืองดี ก็จะทําให้ได้รับการพิจารณาเงินเยียวยาเพิ่มขึ้น
“วันที่ 15 พฤศจิกายนนี้ คณะอนุกรรมการกลั่นกรองอุทธรณ์ จะมีการประชุมเพื่อกลั่นกรองการอุทธรณ์ค่าตอบแทนผู้เสียหาย และเสนอ คณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา วันที่ 23 พฤศจิกายนนี้ เพื่อพิจารณาค่าตอบแทนผู้เสียหายเพิ่มเติม ในเหตุการณ์นี้ จํานวน 25 ราย ซึ่งเป็นการอุทธรณ์ เนื่องจากเป็นการเสียชีวิตที่ทรมาน โดยกรณีครูพร ก็จะได้รับการพิจารณาด้วย ซึ่งอาจจะได้รับการเยียวยาเพิ่ม แต่รายละเอียดต้องขึ้นอยู่กับดุลพินิจของคณะกรรมการด้วย โดยเรื่องนี้ ผมจะคอยติดตามอย่างใกล้ชิด เพราะเป็นสิ่งที่ผม จะสามารถพอช่วยบรรเทาความโศกเศร้าของครอบครัวผู้เสียชีวิตได้” รมว.ยุติธรรม กล่าว
รัฐบาลไทย-ข่าวทำเนียบรัฐบาล-รมว.พม. เปิดศูนย์ช่วยเหลือสังคมตำบลเพิ่ม 2 แห่ง ที่ จ.พิษณุโลก  ย้ำ พม. พร้อมดึงเครือข่ายช่วยแก้ปัญหาประชาชนในพื้นที่
วันจันทร์ที่ 7 พฤศจิกายน 2565
รมว.พม. เปิดศูนย์ช่วยเหลือสังคมตําบลเพิ่ม 2 แห่ง ที่ จ.พิษณุโลก  ย้ํา พม. พร้อมดึงเครือข่ายช่วยแก้ปัญหาประชาชนในพื้นที่
รมว.พม. เปิดศูนย์ช่วยเหลือสังคมตําบลเพิ่ม 2 แห่ง ที่ จ.พิษณุโลก  ย้ํา พม. พร้อมดึงเครือข่ายช่วยแก้ปัญหาประชาชนในพื้นที่
เมื่อวันที่ 6 พ.ย. 65เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดพิษณุโลก ณ ที่ทําการองค์การบริหารส่วนตําบลวังทอง อําเภอวังทอง เพื่อเป็นประธานในพิธีเปิดศูนย์ช่วยเหลือสังคมตําบลวังทอง พร้อมทั้งเป็นประธานเปิดการอบรมอาสาสมัครพัฒนาสังคมและความมั่นคงของมนุษย์ (อพม.) ใหม่ จํานวน 60 คน นอกจากนี้ ได้มอบประกาศนียบัตรแก่ อพม. เข้มแข็ง จํานวน 5 ราย และมอบถุงยังชีพแก่ครัวเรือนเปราะบาง จํานวน 80 ครัวเรือน จากนั้น เดินทางไปยังที่ทําการองค์การบริหารส่วนตําบลวังนกแอ่น อําเภอวังทอง เพื่อเป็นประธานในพิธีเปิดศูนย์ช่วยเหลือสังคมตําบลวังนกแอ่น พร้อมทั้งมอบประกาศนียบัตรแก่ อพม. เข้มแข็ง จํานวน 5 ราย และมอบถุงยังชีพแก่ครัวเรือนเปราะบาง จํานวน 80 ครอบครัว นอกจากนี้ ได้ลงพื้นที่ยี่ยมการดําเนินงานของศูนย์พัฒนาเด็กเล็กบ้านเขาสมอแคลง ตําบลวังทอง อําเภอวังทอง พร้อมทั้งมอบชุดความรู้ส่งเสริมพัฒนาการเด็กปฐมวัย จากไทยพีบีเอส
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) มีภารกิจสําคัญในการส่งเสริมและพัฒนาคุณภาพชีวิตของประชาชนทุกช่วงวัยและทุกกลุ่มเป้าหมาย โดยเฉพาะกลุ่มเปราะบาง ได้แก่ เด็ก เยาวชน สตรี ผู้สูงอายุ คนพิการ และผู้ด้อยโอกาสที่ประสบปัญหาความเดือดร้อนทางสังคม รวมทั้งสถาบันครอบครัวและชุมชนให้มีความเข้มแข็ง และส่งเสริมภาคีเครือข่ายทุกภาคส่วนอย่างเป็นระบบ สู่การเป็นหุ้นส่วนทางสังคม ทั้งนี้ กระทรวง พม. จึงได้ขับเคลื่อนการตั้งศูนย์ช่วยเหลือสังคมตําบลในพื้นที่ภูมิภาคทั่วประเทศเพื่อเป็นศูนย์กลางการพัฒนาและการบริการสวัสดิการสังคมด้วยการให้บริการแบบจุดเดียวเบ็ดเสร็จ (One Stop Service) สําหรับประชาชนอย่างทั่วถึง รวดเร็ว และเป็นธรรม รวมทั้งเป็นศูนย์ข้อมูล ข่าวสารด้านสวัสดิการสังคมและสังคมสงเคราะห์ในพื้นที่ โดยบูรณาการบริการสวัสดิการสังคมของทุกกรมสังกัดกระทรวง พม. ร่วมกับภาคีเครือข่ายทุกภาคส่วนทั้งภาครัฐ เอกชน ประชาสังคม และประชาชน รวมถึงอาสาสมัครพัฒนาสังคมและความมั่นคงของมนุษย์ (อพม.) ในพื้นที่ จึงถือได้ว่า เป็นการอํานวยความสะดวกและช่วยแก้ปัญหาให้พี่น้องประชาชนได้อย่างรวดเร็วทันเหตุการณ์และตรงกับความต้องการตามแต่ละบริบทพื้นที่มากที่สุด
นายจุติ กล่าวเพิ่มเติมว่า ศูนย์ช่วยเหลือสังคมตําบลเป็นของพี่น้องประชาชนทุกคนในตําบล ที่ทุกคนมีส่วนร่วม ทุกคนมีสิทธิ์เข้าไปรับการช่วยเหลือ ซึ่งแต่ละศูนย์จะมีเจ้าหน้าที่ของกระทรวง พม. เป็นพี่เลี้ยงช่วยดูแลให้คําแนะนําปรึกษา และศูนย์มีหน้าที่ดูแลท่านตั้งแต่เด็กแรกเกิด เยาวชน สตรี ผู้สูงอายุ คนพิการ และผู้ด้อยโอกาส เพราะบุคคลเหล่านี้คือกลุ่มเป้าหมายของกระทรวง พม. นอกจากนี้ ยังมีมิติใหม่ๆ เรื่องการลดความรุนแรงในครอบครัว การลดปัญหาอาชญากรรม ซึ่งเราจะบูรณาการทํางานควบคู่ไปกับเจ้าหน้าที่ตํารวจ หน่วยงานปกครองในท้องถิ่น โรงพยาบาลส่งเสริมสุขภาพตําบล กระทรวงศึกษาธิการ และภาคีเครือข่ายที่เกี่ยวข้อง ซึ่งจะคอยช่วยดูแลว่าท่านมีปัญหาอะไร และจะช่วยแก้ปัญหานั้นให้ได้ ดังนั้น จึงเป็นที่มาของการตั้งศูนย์ช่วยเหลือสังคมตําบล
รัฐบาลไทย-ข่าวทำเนียบรัฐบาล-“กรุงไทย” เคียงข้างลูกค้า แก้ไขปัญหาหนี้สิน ในงาน “มหกรรมร่วมใจแก้หนี้สัญจร” ครั้งที่ 1 กว่า 1,000 ล้านบาท
วันจันทร์ที่ 7 พฤศจิกายน 2565
“กรุงไทย” เคียงข้างลูกค้า แก้ไขปัญหาหนี้สิน ในงาน “มหกรรมร่วมใจแก้หนี้สัญจร” ครั้งที่ 1 กว่า 1,000 ล้านบาท
รมว.คลัง และผู้ช่วยรัฐมนตรีประจํากระทรวงการคลัง เยี่ยมชมบูธธนาคารกรุงไทย  ในงาน “มหกรรมร่วมใจแก้หนี้สัญจร : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1 จัดขึ้นระหว่างวันที่ 4 – 6 พฤศจิกายน 2565 ณ ศูนย์การแสดงสินค้าและการประชุม อิมแพค เมืองทอง
นายอาคม เติมพิทยาไพสิฐ รัฐมนตรีว่าการกระทรวงการคลัง และนายชื่นชอบคงอุดม ผู้ช่วยรัฐมนตรีประจํากระทรวงการคลัง ให้เกียรติเยี่ยมชมบูธธนาคารกรุงไทย ในงาน “มหกรรมร่วมใจแก้หนี้สัญจร : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1 จัดขึ้นระหว่างวันที่ 4 – 6 พฤศจิกายน 2565 ณ ศูนย์การแสดงสินค้าและการประชุม อิมแพค เมืองทองธานี อาคาร 5 ซึ่งภายในงานธนาคารกรุงไทย นําเสนอมาตรการแก้ไขปัญหาหนี้สินอย่างครบวงจร ภายใต้แนวคิด “ติดปีกการเงินไทย สู่ความยั่งยืน”
ตลอดทั้ง 3 วัน มีลูกค้าขอรับคําปรึกษาแก้ไขปัญหาหนี้สินจํานวน 719 ราย วงเงินรวมกว่า 1,086 ล้านบาท ครอบคลุมการขอแก้ไขปัญหาหนี้สิน การปรับโครงสร้างหนี้ รวมถึงการเสริมสภาพคล่องผ่านสินเชื่อสินเชื่อบุคคล สินเชื่ออเนกประสงค์และสินเชื่อกรุงไทยธนวัฏ
ทั้งนี้ “มหกรรมร่วมใจแก้หนี้สัญจร: มีหนี้ต้องแก้ไข เริ่มต้นใหม่อย่างยั่งยืน” ครั้งที่ 2 จะขึ้นที่จังหวัดขอนแก่น ระหว่างวันที่ 18 – 20 พฤศจิกายน 2565 ครั้งที่ 3 จังหวัดเชียงใหม่ ระหว่างวันที่ 16-18 ธันวาคม 2565 ครั้งที่ 4 จังหวัดชลบุรี ระหว่างวันที่ 20-22 มกราคม 2566 และครั้งที่ 5 อําเภอหาดใหญ่ จังหวัดสงขลา ระหว่างวันที่ 27-29 มกราคม 2566 สําหรับข้อมูลเพิ่มเติม ติดต่อสอบถามได้ที่ ธนาคารกรุงไทยทุกสาขา หรือ Krungthai Contact Center โทร. 02-111-1111หรือwww.krungthai.com
รัฐบาลไทย-ข่าวทำเนียบรัฐบาล-นางสาวกฤษณา จิรวัฒน์สถิตย์ รองผู้อำนวยการสำนักงานสถิติแห่งชาติ ร่วมงานมอบรางวัลการเผยแพร่ข้อมูลเปิดยอดเยี่ยมแห่งปี "โครงการ DIGI DATA AWARDS 2022"
วันจันทร์ที่ 7 พฤศจิกายน 2565
นางสาวกฤษณา จิรวัฒน์สถิตย์ รองผู้อํานวยการสํานักงานสถิติแห่งชาติ ร่วมงานมอบรางวัลการเผยแพร่ข้อมูลเปิดยอดเยี่ยมแห่งปี "โครงการ DIGI DATA AWARDS 2022"
นางสาวกฤษณา จิรวัฒน์สถิตย์ รองผู้อํานวยการสํานักงานสถิติแห่งชาติ ร่วมงานมอบรางวัลการเผยแพร่ข้อมูลเปิดยอดเยี่ยมแห่งปี "โครงการ DIGI DATA AWARDS 2022"
นางสาวกฤษณา จิรวัฒน์สถิตย์ รองผู้อํานวยการสํานักงานสถิติแห่งชาติ ร่วมงานมอบรางวัลการเผยแพร่ข้อมูลเปิดยอดเยี่ยมแห่งปี "โครงการ DIGI DATA AWARDS 2022 - งานมอบรางวัลให้กับหน่วยงานที่เปิดเผยชุดข้อมูลเปิดภาครัฐ” โอกาสนี้ สํานักงานสถิติแห่งชาติ หน่วยงานในสังกัดกระทรวงดิจิทัลเพื่อเศรษฐกิจและสังคม (ดีอีเอส) เข้ารับรางวัลชุดข้อมูลยอดนิยมตลอดกาลด้วย
วันที่ 7 พฤศจิกายน 2565 สถาบันนวัตกรรมและธรรมาภิบาลข้อมูล : DIGI (Data Innovation and Governance Institute) จัดกิจกรรมงานมอบรางวัล “โครงการ DIGI DATA AWARDS – งานมอบรางวัลให้กับหน่วยงานที่เปิดเผยชุดข้อมูลเปิดภาครัฐ” ประจําปี 2565 เพื่อเป็นการกระตุ้นให้เกิดขับเคลื่อนรัฐบาลดิจิทัลภายใต้แนวคิด “Data Driven Organization” โดยปัจจัยสําคัญในการขับเคลื่อนดังกล่าวคือการเปิดเผยชุดข้อมูลที่ภาครัฐไว้จัดเก็บและรวบรวมไว้นํามาเผยแพร่ให้กับประชาชน งานดังกล่าวจัดขึ้น ณ โรงแรม แกรนด์ อโณมา ปทุมวัน กรุงเทพฯ
*************************
รัฐบาลไทย-ข่าวทำเนียบรัฐบาล-รัฐบาลเอาจริงป้องความเสียหายประชาชน คุมเข้มกวาดล้างขยะสังคมต้มตุ๋นออนไลน์ให้เห็นผลโดยเร็ว เล็งตั้งกองทุนช่วยเหลือเยียวยาเหยื่อ
วันจันทร์ที่ 7 พฤศจิกายน 2565
รัฐบาลเอาจริงป้องความเสียหายประชาชน คุมเข้มกวาดล้างขยะสังคมต้มตุ๋นออนไลน์ให้เห็นผลโดยเร็ว เล็งตั้งกองทุนช่วยเหลือเยียวยาเหยื่อ
รัฐบาลเอาจริงป้องความเสียหายประชาชน คุมเข้มกวาดล้างขยะสังคมต้มตุ๋นออนไลน์ให้เห็นผลโดยเร็ว เล็งตั้งกองทุนช่วยเหลือเยียวยาเหยื่อ
วันนี้ (7 พฤศจิกายน 2565) เวลา 10.00 น. ณ ห้องประชุม 301 ทําเนียบรัฐบาล พลเอก ประวิตร วงษ์สุวรรณ รอง นรม. เรียกประชุมหน่วยงานที่เกี่ยวข้อง ประกอบด้วย กระทรวงดีอีเอส ดีเอสไอ ตร. ธปท. ก.ล.ต. และ กสทช. เพื่อขับเคลื่อน มติ ครม.ในการเร่งแก้ปัญหาความเดือดร้อนของประชาชน จากการฉ้อโกงผ่านสื่อสังคมออนไลน์ โดยมี รมว.ดีอีเอส และ ผบ.ตร.ร่วมประชุม
ที่ประชุมได้หารือเพื่อแก้ไขปัญหาภาพรวมสถานการณ์ปัญหาฉ้อโกงและการหลอกลวงประชาชน ผ่านสื่อสังคมออนไลน์ ทั้งในรูปแบบของการเงินนอกระบบ ( เช่น แชร์ลูกโซ่ การเล่นแชร์และการขายตรง ) การพนันออนไลน์ การหลอกลวงผ่านคอลเซ็นเตอร์ ซึ่งยังคงเกิดขึ้นต่อเนื่องโดยคนร้ายมักปรับรูปแบบและวิธีการ เพื่อให้เหยื่อหลงเชื่อโดยมิรู้เท่าทัน ทําให้ประชาชนได้รับความเดือดร้อนและสูญเสียทรัพย์สินเป็นจํานวนมาก มีมูลค่าความเสียหายรวมกว่า 1.3 หมื่นล้านบาทที่ผ่านมา
ต่อจากนั้น ที่ประชุมได้ร่วมพิจารณาและให้ความเห็นชอบ มาตรการเร่งด่วน เพื่อแก้ไขปัญหาการฉ้อโกงประชาชนผ่านช่องทางสื่อสังคมออนไลน์ โดยเสนอ มาตรการป้องกันปราบปราม มาตรการสืบสวนปราบปราม การปรับแก้กฎหมาย ระเบียบที่เกี่ยวข้องและกําหนดอัตราโทษสูงขึ้น รวมทั้ง มาตรการดูแลคุ้มครองประชาชน และมาตรการสร้างความร่วมมือเชิงรุก
พลเอก ประวิตร ฯ ย้ําปัญหาฉ้อโกงและการหลอกลวงประชาชน ผ่านสื่อสังคมออนไลน์ เป็นภัยทางสังคมสร้างความเสียหายทางการเงิน เศรษฐกิจสังคม และความเชื่อมั่นของประเทศอย่างมาก ขอให้ทุกหน่วยงาน ถือเป็นนโยบายเร่งด่วนของรัฐบาล ที่ต้องให้ความสําคัญ เปิดปฏิบัติงานร่วมกันอย่างใกล้ชิดจริงจัง บังคับใช้กฎหมายที่มีอยู่ทั้งหมดให้เป็นผลรูปธรรมต่อเนื่องกันไป โดยให้กวาดล้างทุกกลุ่มต้มตุ๋นออนไลน์ เน้นให้ประชาชนมีส่วนร่วมและรับทราบความคืบหน้าการแก้ปัญหาในทุกกรณี
รอง นรม.ยังได้กําชับ ขอให้หน่วยงานที่รับผิดชอบในแต่ละมาตรการ ประกอบด้วย ธปท. กสทช. ปปง. ก.ล.ต. และ ตร. เร่งดําเนินการจัดทํารายละเอียดในแต่ละมาตรการให้แล้วเสร็จภายใน 10 วัน โดยให้ ดีอีเอส พิจารณาการจัดตั้งกองทุนช่วยเหลือเยียวยาผู้เสียหาย พร้อมทั้งขอให้ รมว.ดีอีเอส.และ ผบ.ตร. เข้าไปรับผิดชอบต่อปัญหาดังกล่าว ร่วมกันจัดทํารายงานการแก้ปัญหาการฉ้อโกงผ่านสื่อสังคมออนไลน์ เสนอ ครม. และให้ร่วมประชุมขับเคลื่อนงานกันอย่างใกล้ชิด รายงานผลให้ทราบทุกสัปดาห์ ที่สําคัญทุกหน่วยงานต้องกํากับไม่ให้มีเจ้าหน้าที่รัฐเข้าไปเกี่ยวข้องเด็ดขาด
รัฐบาลไทย-ข่าวทำเนียบรัฐบาล-รัฐบาลเห็นชอบ นาค เป็นเอกลักษณ์ประจำชาติไทย
วันจันทร์ที่ 7 พฤศจิกายน 2565
รัฐบาลเห็นชอบ นาค เป็นเอกลักษณ์ประจําชาติไทย
วันจันทรที่ 7 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลใช้ต้นทุนทางวัฒนธรรมขับเคลื่อนเศรษฐกิจสร้างสรรค์ โดยเห็นชอบให้ นาค
เป็นเอกลักษณ์ประจําชาติไทย ประเภทสัตว์ในตํานานเนื่องจากสังคมไทยมีพญานาคปรากฏในคติความเชื่อมาอย่างยาวนาน เกี่ยวพันกับวิถีชีวิต
สะท้อนผ่านประเพณี ศิลปะวัฒนธรรม และพิธีกรรมต่าง ๆ เช่นประเพณีไหลเรือไฟเพื่อไปบูชารอยพระพุทธบาทที่พญานาคขอให้ประทับไว้
ความเชื่อเรื่องบั้งไฟพญานาคในวันออกพรรษา และความเชื่อว่านาคเป็นผู้พิทักษ์พระพุทธศาสนาสําหรับภาพต้นแบบของ นาค ซึ่งเป็นเอกลักษณ์ประจําชาติไทย ประเภทสัตว์ในตํานานนั้น
ออกแบบโดยสํานักช่างสิบหมู่ กรมศิลปากรเป็นการสื่อให้เห็นถึงภาพรวมคติความเชื่อเกี่ยวกับพญานาคที่มีในประเทศไทยทั้งหมด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ปลื้ม “ปัตตานีเมืองปูทะเลโลก” คืบ พร้อมแจกลูกปูแสนตัวแรก มกราคม 66 มั่นใจสร้างรายได้ท้องถิ่น เชื่อมโยงท่องเที่ยว “กินปูปัตตานี”
วันจันทร์ที่ 7 พฤศจิกายน 2565
นายกฯ ปลื้ม “ปัตตานีเมืองปูทะเลโลก” คืบ พร้อมแจกลูกปูแสนตัวแรก มกราคม 66 มั่นใจสร้างรายได้ท้องถิ่น เชื่อมโยงท่องเที่ยว “กินปูปัตตานี”
นายกฯ ปลื้ม “ปัตตานีเมืองปูทะเลโลก” คืบ พร้อมแจกลูกปูแสนตัวแรก มกราคม 66 มั่นใจสร้างรายได้ท้องถิ่น เชื่อมโยงท่องเที่ยว “กินปูปัตตานี”
วันที่ 7 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะผู้แทนพิเศษรัฐบาลในการแก้ปัญหาจังหวัดชายแดนใต้ เปิดเผยว่า นายกรัฐมนตรี พลเอกประยุทธ์ จันทร์โอชา มีความยินดีต่อความก้าวหน้าของนโยบาย “ปัตตานีเมืองปูทะเลโลก” ซึ่งรัฐบาลได้กําหนดให้ จ.ปัตตานีเป็นศูนย์กลางการผลิตปูทะเล เนื่องด้วยพื้นที่อ่าวปัตตานีและบริเวณใกล้เคียงเป็นพื้นที่ที่มีสภาพแวดล้อมอุดมสมบูรณ์อย่างมาก เกษตรกรมีความสนใจ และที่สําคัญกําลังผลิตปัจจุบันยังมีไม่เพียงพอต่อความต้องการบริโภคของตลาดทั้งในและต่างประเทศ ซึ่งขณะนี้ ทางศูนย์อํานวยการบริหารจังหวัดชายแดนใต้ (ศอ.บต.) ได้เป็นหน่วยงานหลักในการขับเคลื่อนร่วมกับกรมประมง กระทรวงเกษตรและสหกรณ์ มหาวิทยาลัยสงขลานครินทร์ กรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม โดยสนับสนุนให้มีการจัดตั้ง “โรงเพาะฟักสัตว์น้ํา” ณ คณะวิทยาศาสตร์และเทคโนโลยีมหาวิทยาลัยสงขลานครินทร์วิทยาเขตปัตตานี ซึ่งทางคณะฯได้นําเทคโนโลยีการเกษตรมาประยุกต์ใช้ในการพัฒนาแม่พันธุ์ปูทะเล การอนุบาลลูกปู รวมถึงจะมีการบูรณาการกับหลายภาคส่วนในเรื่องการปล่อยพันธุ์ปูทะเลลงสู่แหล่งน้ําธรรมชาติการส่งเสริมการประกอบอาชีพเลี้ยงปูทะเลในพื้นที่นากุ้งร้างและนาเกลือร้าง การส่งเสริมการเลี้ยงปูคอนโด (ขุนปู)
ทั้งนี้ พลเรือตรีสมเกียรติผลประยูรเลขาธิการ ศอ.บต. ได้รายงานต่อนายกรัฐมนตรีว่า ขณะนี้โรงเพาะฟักสัตว์น้ํา มีความพร้อมที่จะเปิดดําเนินการอย่างเป็นทางการในวันที่ 19 ธันวาคม 2565 และพร้อมที่จะกระจายลูกปูจํานวนหนึ่งแสนตัวแก่เกษตรกรในเดือนมกราคม ในระยะต่อไปจะสามารถผลิตได้ในปริมาณที่เพิ่มขึ้นอีกหลายเท่าตัว มากไปกว่านั้น ยังได้ขยายเป้าหมายการจัดตั้งโรงเพาะฟักสัตว์น้ําครอบคลุมทั้งพื้นที่ฝั่งอ่าวไทย ทั้งที่ปัตตานี และสงขลา ขณะที่ฝั่งอันดามัน อยู่ที่ กระบี่ และสตูล อีกทั้งจะมีการเชื่อมโยงกับภาคการท่องเที่ยว ซึ่งปัจจุบันมีการกําหนดเส้นทางการท่องเที่ยวของชาวมาเลเซีย ที่ต้องมาเยือนเพื่อรับประทานอาหารทะเลที่ปัตตานี โดยร้านอาหารในพื้นที่จะรับซื้อปูโดยตรงจากเกษตรกร ทําให้เมนูปูเป็นจานเด่นของจังหวัด “กินปูปัตตานี”
นางสาวรัชดา กล่าวต่อว่า การส่งเสริมการเลี้ยงปูทะเล เป็นอีกหนึ่งในนโยบายการส่งเสริมอาชีพในพื้นที่จังหวัดชายแดนใต้ ซึ่งรัฐบาลมั่นใจว่าจะสร้างรายได้แก่ประชาชนอย่างแน่นอน เพราะตลาดมีความต้องการปูทะเลอีกมาก รวมถึงแนวทางการดําเนินการยังเป็นการพัฒนาอุตสาหกรรมปูทะเลทั้งระบบ ตั้งแต่การเพาะพันธุ์ การอนุบาลลูกปู การขุนปูให้มีน้ําหนัก การจําหน่ายตรงไปยังร้านอาหาร และการส่งออกนอกพื้นที่ มากไปกว่านั้นยังได้นําเอาพื้นที่ป่าเสื่อมโทรมที่ถูกบุกรุกทําบ่อกุ้งกลับมาใช้ให้เกิดประโยชน์ และมีการถ่ายทอดองค์ความรู้ไปยังผู้ประกอบการทั่วไปทุกพื้นที่ที่สนใจ ซึ่งในระยะยาวจะพัฒนาสู่การเป็นเมืองผลิตปูทะเลเพื่อการส่งออกได้อย่างแน่นอน โดยขณะนี้มีกลุ่มเกษตรกรกว่า35กลุ่มรวม700กว่าครอบครัว ประชาชนที่สนใจ สามารถสอบถามข้อมูลเพิ่มเติมได้ที่ ศอ.บต กองสนับสนุนและสนับสนุนงานฝ่ายพลเรือน 073-274-471
รัฐบาลไทย-ข่าวทำเนียบรัฐบาล-SMEs ตื่นตัว ปรึกษาแก้หนี้ บสย. เร่งชวน SMEs ลงทะเบียน Line TCG First
วันจันทร์ที่ 7 พฤศจิกายน 2565
SMEs ตื่นตัว ปรึกษาแก้หนี้ บสย. เร่งชวน SMEs ลงทะเบียน Line TCG First
บสย. ชวน SMEs ลงทะเบียนตรวจสุขภาพทางการเงิน แก้ไขหนี้-ปรับโครงสร้างหนี้  ผ่าน Line TCG First (@doctor.tcg) หลังพบว่า SMEs ตื่นตัว ขอปรึกษาเรื่องการแก้หนี้จนแน่นบูธ บสย. ในงานมหกรรมร่วมใจแก้หนี้สัญจร
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า งานมหกรรมร่วมใจแก้หนี้สัญจร : มีหนี้ต้องแก้ไข เริ่มต้นใหม่อย่างยั่งยืน ครั้งที่ 1 ณ อิมแพค ฮอลล์ 5 เมืองทองธานี วานนี้ (4 พ.ย.) ได้รับความสนใจจากผู้ประกอบการ SMEs ที่ลงทะเบียนผ่าน Line TCG First (@doctor.tcg) ขอรับบริการตรวจสุขภาพทางการเงิน และขอคําปรึกษาแก้ไขหนี้ -ปรับโครงสร้างหนี้ ภายในบูธ บสย. ตลอดทั้งวัน โดยมียอดผู้เข้าขอรับคําปรึกษา เมื่อวันที่ 4 พ.ย. จํานวน 121 ราย แบ่งเป็นผู้ที่สอบถามข้อมูลบริการต่าง ๆ ของ บสย. และการค้ําประกันสินเชื่อ จํานวน 54 ราย และ ลูกค้าขอรับคําปรึกษา จํานวน 67 ราย โดยหัวข้อที่ขอที่ได้รับความสนใจขอปรึกษามากที่สุด ได้แก่
1.ขอสินเชื่อธุรกิจ จํานวน 27 ราย 2.แก้ไขหนี้และปรับโครงสร้างหนี้ จํานวน 22 ราย 3.การพัฒนาธุรกิจ จํานวน 9 ราย 4.ขอสินเชื่อธุรกิจ แก้ไขหนี้ และปรับโครงสร้างหนี้ จํานวน 6 ราย และ 5.การพัฒนาธุรกิจ จํานวน 3 ราย
สําหรับผู้ประกอบการ SMEs ที่ต้องการเช็คสุขภาพทางการเงิน และขอรับคําปรึกษา แก้หนี้ โดยทีมผู้เชี่ยวชาญของ บสย. โดย บสย. F.A. Center สามารถลงทะเบียน พร้อมรับ 2 บริการดี ๆ 1. บริการตรวจสุขภาพทางการเงิน และ 2. ลงทะเบียนเพื่อรับบริการแก้หนี้ ฟรี ตรวจสุขภาพทางการเงิน เชื่อมโยงการให้บริการที่สะดวก รวดเร็ว ง่าย ๆ โดย Add Line TCG First กดค้นหา @doctor.tcg หนี้ลด หมดแน่นอน เมื่อมี Line TCG First โดย บสย. ยังมีมาตรการพิเศษช่วยเหลือลูกหนี้ค้ําประกันสินเชื่อ ผ่อนปรนลูกหนี้ 3 ระดับ ยืดหยุ่นตามความสามารถในการชําระหนี้ 1.ตัดเงินต้น หนี้ลด หมดเร็ว 2.ดอกเบี้ย 0% 3.ผ่อนนาน 7 ปี ยืดระยะเวลาลูกหนี้ให้ไปต่อได้
พบกับบูธ บสย. ในงานมหกรรมร่วมใจแก้หนี้สัญจร ณ อิมแพค ฮอลล์ 5 เมืองทองธานี ระหว่างวันที่ 4-6 พฤศจิกายนนี้ โดย ในวันอาทิตย์ ที่ 6 พฤศจิกายน เวลา 14.00 น. บสย. เชิญผู้ประกอบการ SMEs ร่วมฟังเสวนาหัวข้อ “เคล็ดลับ ปรับโครงสร้างหนี้” โดย คุณสุรชัย กําพลานนท์วัฒน์ ผู้อํานวยการศูนย์ที่ปรึกษาทางการเงิน SMEs บสย. F.A. Center รวมหมัดเด็ด ที่ SMEs ต้องไม่พลาด เคล็ดลับ “การจัดการหนี้ SMEs” และ “ปรับโครงสร้างหนี้” ปรับอย่างไรให้สบายตัว
รัฐบาลไทย-ข่าวทำเนียบรัฐบาล-“วิศิษฏ์ วิศิษฏ์สรอรรถ” ปลัดดีอีเอส” คนที่ 4
วันจันทร์ที่ 7 พฤศจิกายน 2565
“วิศิษฏ์ วิศิษฏ์สรอรรถ” ปลัดดีอีเอส” คนที่ 4
“วิศิษฏ์ วิศิษฏ์สรอรรถ” ปลัดดีอีเอส” คนที่ 4
วันนี้ (7 พฤศจิกายน 2565) ศาสตราจารย์พิเศษวิศิษฏ์ วิศิษฏ์สรอรรถ เข้าร่วมพิธีไหว้ศาลพระพรหม เพื่อความเป็นสิริมงคล เนื่องในโอกาสเข้ารับตําแหน่งปลัดกระทรวงดิจิทัลเพื่อเศรษฐกิจและสังคม (ดีอีเอส) คนที่ 4 โดยมี ผู้บริหาร ข้าราชการ และเจ้าหน้าที่กระทรวงดีอีเอส ร่วมให้การต้อนรับ ณ บริเวณศาลพระพรหม ศูนย์ราชการเฉลิมพระเกียรติฯ อาคารบี
***************************
รัฐบาลไทย-ข่าวทำเนียบรัฐบาล-ชาวประมงเฮ! ครม. อนุมัติวงเงินสินเชื่อ 5,000 ล้านบาท เสริมสภาพคล่องผู้ประกอบการประมง ระยะที่ 2 ดอกเบี้ยต่ำเข้าถึงง่าย
วันจันทร์ที่ 7 พฤศจิกายน 2565
ชาวประมงเฮ! ครม. อนุมัติวงเงินสินเชื่อ 5,000 ล้านบาท เสริมสภาพคล่องผู้ประกอบการประมง ระยะที่ 2 ดอกเบี้ยต่ําเข้าถึงง่าย
.....
ที่ประชุม ครม. (1 พ.ย. 65) เห็นชอบโครงการสินเชื่อเพื่อเสริมสภาพคล่องผู้ประกอบการประมง ระยะที่ 2 วงเงินสินเชื่อ 5,000 ล้านบาท พร้อมอนุมัติกรอบวงเงินดําเนินโครงการและค่าชดเชยดอกเบี้ย รวม 1,050.5 ล้านบาท เพื่อสนับสนุนสินเชื่อดอกเบี้ยต่ําให้ผู้ประกอบการประมงพาณิชย์และประมงพื้นบ้าน ใช้เป็นเงินทุนในการปรับปรุงเครื่องมือและอุปกรณ์ในการทําประมง
.
การจัดหาสินเชื่อครั้งนี้ เป็นโครงการต่อเนื่องจากระยะที่ 1 แต่ปรับเงื่อนไขใหม่ คือ ผู้ที่ได้รับสินเชื่อจากโครงการระยะที่ 1 แล้ว จะไม่สามารถขอรับสินเชื่อจากโครงการระยะที่ 2 ได้ เว้นแต่ชําระสินเชื่อทั้งหมดของ ระยะที่ 1 เรียบร้อยแล้ว
.
สําหรับผู้ประกอบการประมงที่เข้าร่วมโครงการ ต้องมีสัญชาติไทย ครอบครองเรือประมงที่มีทะเบียนเรือไทย มีใบอนุญาตทําการประมงพาณิชย์ มีประสบการณ์มาแล้วไม่น้อยกว่า 1 ปี เป็นต้น
.
มีธนาคารของรัฐเข้าร่วม 2 แห่ง คือ ธนาคารออมสิน และ ธนาคารเพื่อการเกษตรและสหกรณ์การเกษตร (ธ.ก.ส) ที่ให้กู้เงินและคิดอัตราดอกเบี้ยร้อยละ 7 ต่อปี โดยรัฐบาลจะชดเชยดอกเบี้ยให้ร้อยละ 3 ต่อปี และผู้ประกอบการประมงจ่ายสมทบอีกร้อยละ 4 ต่อปี เป็นระยะเวลา 7 ปีนับตั้งแต่วันที่กู้ แบ่งเป็น
ธนาคารออมสิน ปล่อยสินเชื่อสนับสนุนเรือประมงขนาดตั้งแต่ 60 ตันกรอสขึ้นไป วงเงินสินเชื่อ 2,000 ล้านบาท ให้กู้รายละไม่เกิน 10 ล้านบาท
ธนาคารเพื่อการเกษตรและสหกรณ์การเกษตร (ธ.ก.ส) ปล่อยสินเชื่อสนับสนุนเรือประมงขนาดต่ํากว่า 60 ตันกรอส วงเงินสินเชื่อ 3,000 ล้านบาท ให้กู้รายละไม่เกิน 5 ล้านบาท
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"รมว.ชัยวุฒิ" ปั้นเด็กติดเกมเป็น "นักกีฬาอีสปอร์ต" นำร่องโรงเรียนต้นแบบยกระดับโครงการอีสปอร์ต จ.ตาก
วันอาทิตย์ที่ 6 พฤศจิกายน 2565
"รมว.ชัยวุฒิ" ปั้นเด็กติดเกมเป็น "นักกีฬาอีสปอร์ต" นําร่องโรงเรียนต้นแบบยกระดับโครงการอีสปอร์ต จ.ตาก
"รมว.ชัยวุฒิ" ปั้นเด็กติดเกมเป็น "นักกีฬาอีสปอร์ต" นําร่องโรงเรียนต้นแบบยกระดับโครงการอีสปอร์ต จ.ตาก
วันนี้เวลา10.20น.(6พ.ย. 65)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมของไทยได้เข้าสักการะพระบรมธาตุและหลวงพ่อทันใจณวัดพระบรมธาตุ(หลวงพ่อทันใจ)ต.เกาะตะเภาอ.บ้านตากจ.ตากสิ่งศักดิ์สิทธิ์ที่ชาวจังหวัดตากเคารพบูชา
โดยทันทีที่นายชัยวุฒิมาถึงได้รับการต้อนรับจากประธานนายกเทศบาลบ้านตาก,กรมการปกครองท้องถิ่นอ.บ้านตาก,ข้าราชการท้องถิ่นพร้อมทั้งประชาชนจากนั้นได้เข้าไปยังวิหารหลวงพ่อทันใจถวายเครื่องสักการะหลวงพ่อทันใจและหลวงพ่อทองอยู่พร้อมจุดเทียนสะเดาะเคราะห์ล้านนาซึ่งเป็นประเพณีพื้นบ้านของภาคเหนือจึงลงมาเวียนเทียนรอบพระบรมสารีริกธาตุแล้วถวายสังฆทานกราบนมัสการพระครูพิทักษ์บรมธาตุเจ้าอาวาสวัดพระบรมธาตุพร้อมรับพรจากท่านเจ้าอาวาส
หลังถวายสังฆทานเรียบร้อยแล้วก่อนเดินทางต่อในภารกิจต่อไปก็ได้มีตัวแทนจากต.เกาะตะเภาและชาวบ้านประมาณ50คนยื่นหนังสือรายงานเรื่องโรงงานแป้งมันสัมปะหลังก่อมลพิษทางกลิ่นสร้างความเดือดร้อนให้กับชาวบ้านรมว.ชัยวุฒิหลังได้รับหนังสือร้องเรียนได้กล่าวกับชาวบ้านว่าจะช่วยเร่งแก้ไขปัญหาและดําเนินการอย่างเต็มที่
จากนั้นจึงรุดไปยังโรงเรียนเทศบาล1กิตติขจรอ.เมืองจ.ตากเพื่อฟังบรรยายสรุปโครงการเมืองตากe-sportของโรงเรียนเทศบาล1กิตติขจรโดยมีรํากองยาวจากนักเรียนให้การต้อนรับพร้อมคณะครูประมาณ50คนตั้งแถวรอต้อนรับและเข้าห้องประชุมเครือข่ายผู้ปกครองเพื่อตรวจสอบความพร้อมโครงการเมืองตากe-sport
รมว.ชัยวุฒิกล่าวว่าดีใจที่ได้มาเยี่ยมโรงเรียนเทศบาล1กิตติขจรโดยเห็นหลักสูตรแล้วรู้สึกดีใจที่โรงเรียนแห่งนี้ทันสมัยมีหลักสูตรดีๆให้กับนักเรียนได้ศึกษากีฬาe-sportเป็นกีฬาถูกที่ต้องตามกฎหมายเป็นรายการแข่งขันที่มีคนรับชมเยอะที่สุดมากกว่ากีฬาอื่นๆเป็นกีฬาที่สามารถสร้างอาชีพสร้างรายได้ให้กับเด็กไทยได้
ซึ่งทางกระทรวงฯมีนโยบายอยากยกระดับการเล่นเกมจากเด็กติดเกมให้เป็นเด็กติดกีฬาบางคนอาจคิดว่าเหมาะสมหรือไม่ตนคิดว่าโลกตอนนี้ได้เปลี่ยนแปลงไปเยอะแล้วเมื่อเด็กมีความสนใจคนส่วนใหญ่ให้ความสนใจซึ่งสามารถประกอบเป็นอาชีพได้จริง
จากนั้นจึงเข้าชมห้องเรียนพิเศษ11ลู่วิ่งตามความถนัดและความสามารถของนักเรียนพร้อมเข้าชมสาธิตการฟั่นตีนกา,สาธิตการหยดน้ําเทียน,สาธิการตกแต่งกระทงกะลา,สาธิตการประดิษฐ์กระทงจากใบตองจากนักเรียนและเข้าไปภายในห้องประชุมเพชรเมืองตากซึ่งได้รับการต้อนรับจากนักเรียน200คนโดยมีการแสดงดนตรีเป็นการขอบคุณรมว.ชัยวุฒิที่ได้ให้เกียรติติดตามโครงการและเยี่ยมเยียนโรงเรียนเทศบาล1กิตติขจรพร้อมด้วยรอยยิ้มและเสียงปรบมือท่ามกลางเสียงเพลงขอบคุณที่รักกันเป็นบรรยากาศอบอุ่นและยังความปิติยินดีให้กับคณะครูและนักเรียนทุกท่านที่มาต้อนรับในวันนี้
****************
รัฐบาลไทย-ข่าวทำเนียบรัฐบาล-สธ.วางนโยบายพัฒนาระบบบริการสุขภาพ ระยะ 3 ปี รวม 19 สาขา ให้สอดรับความต้องการของประชาชน
วันจันทร์ที่ 7 พฤศจิกายน 2565
สธ.วางนโยบายพัฒนาระบบบริการสุขภาพ ระยะ 3 ปี รวม 19 สาขา ให้สอดรับความต้องการของประชาชน
กระทรวงสาธารณสุข วางนโยบายการพัฒนาระบบบริการสุขภาพ (Service Plan) ปีงบประมาณ พ.ศ.2566-2568 จํานวน 19 สาขา มุ่งพัฒนาระบบบริการให้สอดรับกับความต้องการของประชาชน เข้าถึงบริการสะดวก รวดเร็วและปลอดภัย ลดอัตราป่วย ลดอัตราตายโรคที่สําคัญ ประชาชนเข้าถึงข้อมูล
กระทรวงสาธารณสุข วางนโยบายการพัฒนาระบบบริการสุขภาพ (Service Plan) ปีงบประมาณ พ.ศ.2566-2568 จํานวน 19 สาขา มุ่งพัฒนาระบบบริการให้สอดรับกับความต้องการของประชาชน เข้าถึงบริการสะดวก รวดเร็วและปลอดภัย ลดอัตราป่วย ลดอัตราตายโรคที่สําคัญ ประชาชนเข้าถึงข้อมูลสุขภาพ และสร้างความเข้มแข็งให้ระบบสาธารณสุขไทย
นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยว่า กระทรวงสาธารณสุขมีนโยบายในการพัฒนาระบบบริการสุขภาพอย่างต่อเนื่องเป็นปีที่ 11 ซึ่งทศวรรษที่ผ่านมา เกิดการเปลี่ยนแปลงของระบบสาธารณสุขไทยและการให้บริการสุขภาพแก่ประชาชนอย่างชัดเจน หน่วยบริการตั้งแต่ระดับปฐมภูมิ ทุติภูมิ ตติยภูมิ และศูนย์ความเชี่ยวชาญเฉพาะด้าน มีการบริการที่เชื่อมโยงกันเป็นเครือข่ายบริการในแต่ละเขตสุขภาพ ทําให้ดูแลประชาชนในพื้นที่และจังหวัดใกล้เคียงได้อย่างครอบคลุม
การดําเนินงานต่อจากนี้ จะอยู่ในแผนระยะ 3 ปี (ปีงบประมาณ พ.ศ. 2566-2568) มุ่งเป้าพัฒนาระบบบริการที่สอดรับกับความต้องการของประชาชนและส่งเสริมให้ประชาชนเข้าถึงบริการสุขภาพได้มากขึ้น, มีฐานข้อมูลที่เชื่อมโยงกัน ประชาชนสามารถเข้าถึงข้อมูลที่จําเป็นได้, มีการลงทุนที่เหมาะสมสอดคล้องกับการพัฒนาประเทศ และมีอัตรากําลังของบุคลากรที่เกี่ยวข้องอย่างเหมาะสม
“การทํางานให้ยึดหลัก “ททท” คือ “ทําทันที-ทําต่อเนื่อง-ทําและพัฒนา” สร้างความร่วมกับภาคีเครือข่ายทุกระดับเพื่อพัฒนาและสร้างความเข้มแข็งของระบบสาธารณสุขไทยสู่การยกระดับบริการ ช่วยลดอัตราตายจากโรคที่สําคัญลดการเกิดภาวะแทรกซ้อน ลดอัตราป่วย ลดการรอคอยและลดความแออัด โรงพยาบาลต้องเป็นที่พึ่งของประชาชน ให้บริการด้วยความปลอดภัย รวดเร็ว และประทับใจ” นายแพทย์โอภาสกล่าว
สําหรับระบบบริการสุขภาพ 19 สาขา ประกอบด้วย 1.โรคหัวใจ 2.โรคมะเร็ง 3.อุบัติเหตุและฉุกเฉิน4.ทารกแรกเกิด 5.สุขภาพจิตและสารเสพติด 6.แม่และเด็ก 7.ระบบบริการปฐมภูมิและสุขภาพอําเภอ 8.สุขภาพช่องปาก9.ไต 10.ตา 11.โรคไม่ติดต่อ 12.แพทย์แผนไทยและการแพทย์ผสมผสาน 13.การรับบริจาคและปลูกถ่ายอวัยวะ 14.การใช้ยาอย่างสมเหตุผลและการจัดการการดื้อยาต้านจุลชีพ 15.การดูแลระยะเปลี่ยนผ่านผู้ป่วยกึ่งเฉียบพลันและการดูแลแบบประคับประคอง 16.ศัลยกรรม 17.อายุรกรรม 18.ออร์โธปีดิกส์ และ 19.การใช้กัญชาทางการแพทย์
************************* 7 พฤศจิกายน 2565
รัฐบาลไทย-ข่าวทำเนียบรัฐบาล-พม. เตรียมนำเด็กทั้งหมดออกจากสถานสงเคราะห์เด็กเอกชนที่ จ.สมุทรสงคราม เข้าคุ้มครองสวัสดิภาพ พร้อมวางแผนช่วยเหลือรายบุลคล
วันจันทร์ที่ 7 พฤศจิกายน 2565
พม. เตรียมนําเด็กทั้งหมดออกจากสถานสงเคราะห์เด็กเอกชนที่ จ.สมุทรสงคราม เข้าคุ้มครองสวัสดิภาพ พร้อมวางแผนช่วยเหลือรายบุลคล
พม. เตรียมนําเด็กทั้งหมดออกจากสถานสงเคราะห์เด็กเอกชนที่ จ.สมุทรสงคราม เข้าคุ้มครองสวัสดิภาพ พร้อมวางแผนช่วยเหลือรายบุลคล
เมื่อวันที่ 4 พ.ย. 65นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ขณะนี้ ทีมบ้านพักเด็กและครอบครัวจังหวัดสมุทรสงครามและใกล้เคียง ได้นําเด็กรวม 29 คน ออกจากสถานสงเคราะห์เอกชนที่ถูกร้องเรียนมาอยู่ในความคุ้มครองสวัสดิภาพตาม พ.ร.บ. คุ้มครองเด็ก พ.ศ. 2546 แล้ว และวานนี้ (3 พ.ย. 65) คณะกรรมการคุ้มครองเด็กจังหวัดสมุทรสงครามได้มีมติให้พนักงานเจ้าหน้าที่ในการสงเคราะห์เด็กและคุ้มครองสวัสดิภาพเด็กตาม พ.ร.บ. คุ้มครองเด็ก พ.ศ. 2546 เข้าไปคุ้มครองเด็กที่เหลืออีก 20 กว่าคนในสถานสงเคราะห์เด็กเอกชนดังกล่าว ส่วนเรื่องการเพิกถอนใบอนุญาตหรือปิดสถานสงเคราะห์เด็กเอกชนนั้น เป็นอํานาจหน้าที่ของคณะกรรมการคุ้มครองเด็กจังหวัดสมุทรสงคราม ซึ่งทราบว่าใบอนุญาตของสถานสงเคราะห์เด็กเอกชนดังกล่าว จะหมดอายุในเดือนมกราคม 2566 ส่วนการพิจารณาต่ออายุใบอนุญาตต้องดําเนินการตามเงื่อนไข โดยคณะอนุกรรมการหรือคณะทํางานระดับพื้นที่จะทําการตรวจสอบประเมินก่อนเสนอผู้ว่าราชการจังหวัดพิจารณาต่อไป
นายอนุกูล กล่าวต่อไปว่า วันนี้ พนักงานเจ้าหน้าที่ฯ จะเข้าไปดําเนินการต่อ โดยจะเข้าไปพูดคุยกับเด็กและตั้งข้อสังเกตว่าเด็กยังมีความเสี่ยงอยู่หรือไม่ ซึ่งต้องใช้เวลาทําความเข้าใจทั้งกับเด็ก พี่เลี้ยงผู้ดูแล และใช้วิธีมิติสังคมร่วมกับ จิตวิทยา ไม่ได้จู่โจมหรือทําให้เด็กหวาดวิตก และขอยืนยันในการทํางานว่าเป็นไปตามอํานาจหน้าที่ หลังจากที่ประเมินแล้วว่ามีความเสี่ยง จะเป็นอํานาจหน้าที่ที่พนักงานเจ้าหน้าที่ฯ ต้องเข้าไปคุ้มครองนําเด็กออกมาอยู่ในสถานที่ปลอดภัยทันที ส่วนกรณีพ่อแม่ผู้ปกครองบางคนกังวลไม่รู้ว่าบุตรหลานถูกนําตัวไปอยู่สถานที่ไหนนั้น เราอยู่ระหว่างประสานทําความเข้าใจกับพ่อแม่ผู้ปกครองและต้องดูแลเป็นรายบุคคล บางส่วนอาจจะยังไม่รู้ เพราะเราทํางานในชั้นความลับ ซึ่งต้องทําในมิติหลังบ้านประสานหน่วยงานที่เกี่ยวข้องด้วย จึงเป็นไปได้ว่าพ่อแม่ผู้ปกครองอาจจะยังไม่ทราบ แต่รัฐรับประกันในบทบาทของพนักงานเจ้าหน้าที่ฯ ที่เข้าไปคุ้มครอง ซึ่งเราต้องรับผิดชอบ
นายอนุกูล กล่าวเพิ่มเติมว่า ทั้งนี้ กระทรวง พม. ได้จัดเตรียมสถานที่ นักสังคมสงเคราะห์ และนักจิตวิทยา รวมถึงพยาบาลเพื่อให้การดูแลเด็กและเยาวชนที่จะนํามาให้กระทรวง พม. ดูแล ซึ่งได้มีการประเมินเบื้องต้นเพื่อให้การดูแลสอดคล้องกับช่วงอายุ ความผูกพันของเด็ก และความสัมพันธ์ทางสังคม โดยพบว่า เด็กบางรายมีภาวะความเครียด วิตกกังวล และมีพัฒนาการไม่เหมาะสมตามวัย ซึ่งจะต้องมีการสืบเสาะพินิจเพื่อนํามาประเมินสภาวะเด็กและครอบครัว วินิจฉัยเพื่อกําหนดแผนการช่วยเหลือและพัฒนาเด็กรายบุคคล (IDP) ในระยะสั้นและระยะยาว โดยเด็กทุกคนจะมีพนักงานเจ้าหน้าที่ฯ ประสานกับทีมสหวิชาชีพ รวมถึงวางแผนช่วยเหลือเด็กร่วมกับครอบครัว หากเด็กไม่มีครอบครัวจะใช้อํานาจพนักงานเจ้าหน้าที่ฯ ในการวางแผนช่วยเหลือเด็ก เพื่อให้ได้รับการช่วยเหลืออย่างเหมาะสมรอบด้าน และเร่งฟื้นฟูสภาพจิตใจต่อไป
รัฐบาลไทย-ข่าวทำเนียบรัฐบาล-องค์การอนามัยโลก ชื่นชมไทยประสบความสำเร็จในการพัฒนาสมรรถนะหลักตามกฎอนามัยระหว่างประเทศ 2548 (IHR 2005) มีผลงานเป็นที่ประจักษ์ระดับโลก
วันจันทร์ที่ 7 พฤศจิกายน 2565
องค์การอนามัยโลก ชื่นชมไทยประสบความสําเร็จในการพัฒนาสมรรถนะหลักตามกฎอนามัยระหว่างประเทศ 2548 (IHR 2005) มีผลงานเป็นที่ประจักษ์ระดับโลก
รองนายกรัฐมนตรีและรัฐมนตรีว่าการกระทรวงสาธารณสุข เผย ผลการประเมินสมรรถนะหลักตามกฎอนามัยระหว่างประเทศ หรือ IHR JEE ครั้งที่ 2 ของประเทศไทย ระหว่างวันที่ 31 ตุลาคม – 4 พฤศจิกายน 2565
รองนายกรัฐมนตรีและรัฐมนตรีว่าการกระทรวงสาธารณสุข เผย ผลการประเมินสมรรถนะหลักตามกฎอนามัยระหว่างประเทศ หรือ IHR JEE ครั้งที่ 2 ของประเทศไทย ระหว่างวันที่ 31 ตุลาคม – 4 พฤศจิกายน 2565 โดยคณะผู้เชี่ยวชาญขององค์การอนามัยโลก พบไทยมีผลงานการพัฒนาสมรรถนะหลักที่ดีขึ้นชัดเจนเมื่อเปรียบเทียบกับ 5 ปีก่อน ซึ่งเป็นผลจากการบูรณาการความร่วมมือของทุกภาคส่วนของภาครัฐ และทุกภาคส่วนของสังคม
วันนี้ (7 พฤศจิกายน 2565) ที่ กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยผลการประเมินสมรรถนะหลักตามกฎอนามัยระหว่างประเทศ 2548 (IHR 2005) โดยคณะผู้เชี่ยวชาญขององค์การอนามัยโลก ที่เรียกว่า International Health Regulations Joint External Evaluation (IHR-JEE) ซึ่งเป็นการประเมินสมรรถนะของประเทศไทยเป็นครั้งที่ 2 ในประเด็นทางเทคนิค 19 ด้าน จํานวน 56 ตัวชี้วัด โดยดร.สมิรา อัสมา (Dr. Samira Asma) ผู้ช่วยผู้อํานวยการใหญ่องค์การอนามัยโลก ผู้นําคณะประเมิน ได้กล่าวชื่นชมการบริหารจัดการด้านสุขภาพระหว่างเกิดวิกฤติโควิด 19 ว่าเป็นการดําเนินงานที่โปร่งใส มีผลงานเป็นที่ประจักษ์ มีประสิทธิภาพ และความรับผิดชอบ (Transparency, Visibility, Efficiency and Accountability) ซึ่งความสําเร็จของประเทศไทยครั้งนี้แสดงถึงความร่วมมือของทุกภาคส่วน และมีตัวอย่างที่โดดเด่นด้านการเฝ้าระวังคัดกรองโรค คือ การตรวจพบผู้ป่วยโควิด 19 รายแรกนอกประเทศต้นตอการระบาด นอกจากนี้ ประเทศไทยยังมีระบบหลักประกันสุขภาพถ้วนหน้าและการสนับสนุนอย่างดีจากรัฐบาล ด้วยแนวคิด “ไม่ทิ้งใครไว้ข้างหลัง”
นายแพทย์ธเรศ กรัษนัยรวิวงค์ อธิบดีกรมควบคุมโรค กล่าวว่า คณะผู้เชี่ยวชาญองค์การอนามัยโลกที่ประเมินสมรรถนะตามกฎอนามัยระหว่างประเทศ จํานวน 26 คน ได้ให้ความเชื่อมั่นประเทศไทยด้วยคะแนนเฉลี่ย 4.25 จากคะแนนเต็ม 5 โดยใช้ตัวชี้วัด 56 ตัวของประเด็นทางเทคนิค 19 ด้าน แสดงให้เห็นว่าเรามีความก้าวหน้าในการพัฒนาสมรรถนะหลัก ตัวชี้วัดส่วนใหญ่อยู่ในระดับที่มีผลงานประจักษ์และยั่งยืน ซึ่งเป็นผลจากการบูรณาการความร่วมมือของทุกภาคส่วนของภาครัฐ และทุกภาคส่วนของสังคม (Whole-of-government and whole-of-society response) ในทุกระดับ ทําให้การพัฒนาสมรรถนะดีขึ้นอย่างชัดเจนเมื่อเปรียบเทียบกับการประเมินสมรรถนะตามกฎอนามัยระหว่างประเทศ ครั้งแรกในปี พ.ศ. 2560 ที่ได้คะแนนเฉลี่ย 3.75 จาก 5 คะแนน โดยขณะนั้นวัดจาก 48 ตัวชี้วัด
สําหรับผลลัพธ์จากการประเมินสมรรถนะหลักครั้งนี้ จะเป็นข้อมูลสําคัญในการพัฒนางานสาธารณสุขของไทยตามกฎอนามัยระหว่างประเทศต่อไป โดยทุกหน่วยงานที่เกี่ยวข้องจะนําข้อเสนอแนะมาวางแผนพัฒนาการปฏิบัติงาน และยกระดับขีดความสามารถในการเตรียมความพร้อมและรับมือกับภาวะฉุกเฉินทางสาธารณสุข ทั้งโรคติดต่อ โรคติดต่อระหว่างสัตว์และคน ความปลอดภัยด้านอาหาร เหตุการณ์ฉุกเฉินทางเคมีและรังสี ที่มีโอกาสจะเกิดขึ้นได้ในอนาคต
************************ 7 พฤศจิกายน 2565
รัฐบาลไทย-ข่าวทำเนียบรัฐบาล-​PM to chair Loy Kratong celebration at Khlong Padung Krung Kasem Canal
วันจันทร์ที่ 7 พฤศจิกายน 2565
​PM to chair Loy Kratong celebration at Khlong Padung Krung Kasem Canal
​PM to chair Loy Kratong celebration at Khlong Padung Krung Kasem Canal
November 7, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha will chair Loy Kratong celebration under the theme: “New Normal Loy Kratong: Carrying on Thai Tradition Toward Sustainability” to be held on November 8, 2022 at 1600hrs, at Khlong Padung Krung Kasem Canal adjacent to the Government House. Participating in the celebration were members of the cabinet. The event is organized with an aim to take forward Thai culture and tradition, and pass on cultural wisdom to the new generations. Loy Kratong celebration at Khlong Padung Krung Kasem Canal will feature Kratong-making demonstration and display, cultural performances, and floating market, among others.
The Government Spokesperson added that the Prime Minister instructed all concerned agencies and authorities in each locality to prioritize safety in organizing and monitoring the Loy Kratong event. Measures must be prepared to accommodate a large number of people and ensure safety and orderliness, while piers and wharfs must be safety checked. Loy-Kratong goers are strongly advised to continue observing COVID-19 preventive measures, i.e., social distancing, washing hands, and wearing masks. They are also encouraged to dress in Thai traditional outfits and use floating kratong that is made from natural and biodegradable materials.
รัฐบาลไทย-ข่าวทำเนียบรัฐบาล-รัฐบาลเดินหน้า “แก้ปัญหาขยะ” ต่อเนื่อง ผ่านแผนปฏิบัติการฯ ฉบับที่ 2 (พ.ศ. 2565 – 2570) มุ่งยกระดับการจัดการขยะตั้งแต่ต้นทางจนถึงปลายทาง
วันจันทร์ที่ 7 พฤศจิกายน 2565
รัฐบาลเดินหน้า “แก้ปัญหาขยะ” ต่อเนื่อง ผ่านแผนปฏิบัติการฯ ฉบับที่ 2 (พ.ศ. 2565 – 2570) มุ่งยกระดับการจัดการขยะตั้งแต่ต้นทางจนถึงปลายทาง
.....
ที่ประชุม ครม. (1 พ.ย. 65) รับทราบตามที่ ก.ทรัพยากรธรรมชาติและสิ่งแวดล้อมเสนอแผนปฏิบัติการด้านการจัดการขยะของประเทศ ฉบับที่ 2 (พ.ศ. 2565 - 2570) ซึ่ง คกก.สิ่งแวดล้อมแห่งชาติ (กก.วล.) ได้มีมติเมื่อวันที่ 3 ส.ค. 65
.
โดยแผนปฏิบัติการดังกล่าวเป็นแผนที่ “ดําเนินการต่อเนื่อง” จากแผนแม่บทการบริหารจัดการขยะมูลฝอยของประเทศ (พ.ศ. 2559-2564) ซึ่งผลการดําเนินการช่วงที่ผ่านมา พบว่า
• จัดการขยะมูลฝอยอย่างถูกต้อง สําเร็จร้อยละ 69 (เป้าหมายร้อยละ 75)
• จัดการของเสียอันตรายชุมชน สําเร็จร้อยละ 22 (เป้าหมายร้อยละ 30)
• จัดการมูลฝอยติดเชื้อ สําเร็จร้อยละ 90.85 (เป้าหมายร้อยละ 100)
.
อย่างไรก็ตาม ส่วนใหญ่ยังไม่บรรลุตามเป้าหมายที่กําหนด ซึ่งมีปัญหาอุปสรรคและข้อจํากัด เช่น สถานที่กําจัดขยะมูลฝอยชุมชนของรัฐและเอกชนส่วนใหญ่ไม่ถูกต้องตามหลักวิชาการ ระบบติดตาม กํากับและควบคุมการดําเนินงานของสถานที่กําจัดขยะมูลฝอยยังไม่ทั่วถึงและเพียงพอ เป็นต้น
.
นอกจากนี้ กฎหมายในการจัดการขยะมูลฝอยในปัจจุบันไม่สามารถกํากับดูแลให้องค์กรปกครองส่วนท้องถิ่น (อปท.) ดําเนินการอย่างถูกต้องตามหลักวิชาการ
.
ดังนั้น จึงจําเป็นต้องมี “แผนปฏิบัติการด้านการจัดการขยะของประเทศ ฉบับที่ 2ฯ” เพื่อยกระดับการบริหารจัดการขยะมูลฝอยที่ให้ความสําคัญกับการจัดการที่ต้นทางตามวัฏจักรชีวิตผลิตภัณฑ์ (Product Life Cycle) ตั้งแต่ต้นทาง (เช่น การออกแบบการผลิตที่เป็นมิตรต่อสิ่งแวดล้อม) และสอดคล้องกับการกําจัดขยะมูลฝอย ณ ปลายทาง เพื่อให้มีการนําทรัพยากรกลับคืนจากของเสียให้มากที่สุด
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. เคาะ 10 มาตรการรองรับฤดูแล้ง ปี 65/66 และโครงการเพิ่มประสิทธิภาพการบริหารจัดการทรัพยากรน้ำ ปี 66 เร่งแก้ปัญหา - บรรเทาความเดือดร้อน ปชช.
วันจันทร์ที่ 7 พฤศจิกายน 2565
ครม. เคาะ 10 มาตรการรองรับฤดูแล้ง ปี 65/66 และโครงการเพิ่มประสิทธิภาพการบริหารจัดการทรัพยากรน้ํา ปี 66 เร่งแก้ปัญหา - บรรเทาความเดือดร้อน ปชช.
.....
ที่ประชุม ครม. (1 พ.ย. 65) เห็นชอบ 10 มาตรการรองรับฤดูแล้ง ปี 2565/2566 และโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วงปี 2566 เพื่อแก้ไขปัญหาและบรรเทาความเดือดร้อนของ ปชช. จากสถานการณ์ขาดแคลนน้ํา โดย 10 มาตรการ แบ่งออกเป็น 3 ด้าน คือ ด้านน้ําต้นทุน ด้านความต้องการใช้น้ํา และด้านการบริหารจัดการ
.
สําหรับโครงการเพิ่มประสิทธิภาพฯ มีระยะเวลาดําเนินการ 120 วัน นับตั้งแต่ได้รับการจัดสรรงบประมาณ เพื่อแก้ไขปัญหาเร่งด่วน เช่น ปรับปรุง/ซ่อมแซมอาคารชลศาสตร์ ก่อสร้าง/ปรับปรุงบ่อน้ําบาดาล - ระบบประปา เพิ่มปริมาณน้ําต้นทุนในพื้นที่เสี่ยงขาดแคลนน้ําหรือพื้นที่ใกล้เคียง
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
prev
next
ข่าวที่เกี่ยวข้อง
ลอยกระทงวิถีใหม่ สืบสานประเพณีไทย จัดงานปลอดภัย 1 กระทง 1 ครอบครัว เป็นมิตรกับสิ่งแวดล้อม
รัฐบาลเดินหน้า “แก้ปัญหาขยะ” ต่อเนื่อง ผ่านแผนปฏิบัติการฯ ฉบับที่ 2 (พ.ศ. 2565 – 2570) มุ่งยกระดับการจัดการขยะตั้งแต่ต้นทางจนถึงปลายทาง
ชาวประมงเฮ! ครม. อนุมัติวงเงินสินเชื่อ 5,000 ล้านบาท เสริมสภาพคล่องผู้ประกอบการประมง ระยะที่ 2 ดอกเบี้ยต่ําเข้าถึงง่าย
ครม. เห็นชอบผ่อนผันให้ใช้พื้นที่ป่าชายเลน ก่อสร้างถนนสาย “บ้านเขาจีน - บ้านโคกพยอม” จ.สตูล เพิ่มโอกาสการขยายฐานเศรษฐกิจ
อัปเดตแผนก่อสร้างรถไฟฟ้าสายสีเหลือง – สีชมพู เปิดใช้เต็มรูปแบบปี 66 พร้อมปรับเพิ่มรถโดยสารสาธารณะเชื่อมโยงการเดินทาง
รัฐบาลไทย-ข่าวทำเนียบรัฐบาล-รฟม. โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
วันจันทร์ที่ 7 พฤศจิกายน 2565
รฟม. โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
ลงพื้นที่ตรวจสอบการดําเนินงานด้านความปลอดภัยในการก่อสร้าง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดยคณะกรรมการความปลอดภัย อาชีวอนามัยและสภาพแวดล้อมในการทํางาน (คปอ.) นําคณะเจ้าหน้าที่ลงพื้นที่ตรวจสอบการดําเนินงานด้านความปลอดภัยในการก่อสร้าง โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) บริเวณสถานีอนุสาวรีย์ประชาธิปไตย และบริเวณสถานีรัฐสภา โดยได้ตรวจสอบการจัดเก็บอุปกรณ์ต่างๆ ให้อยู่ในความเรียบร้อย การยึดวัสดุอุปกรณ์และการติดป้ายปิดเบี่ยงจราจร ให้มีความมั่นคงแข็งแรงและอยู่ในตําแหน่งที่ปลอดภัย สามารถเห็นได้อย่างชัดเจน เพื่อให้เกิดความปลอดภัยต่อประชาชนมากที่สุด พร้อมทั้งเน้นย้ําให้เจ้าหน้าที่และผู้เกี่ยวข้องทุกคนปฏิบัติตามมาตรฐานความปลอดภัยอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ทั้งต่อบุคลากรของโครงการฯ และประชาชนผู้สัญจรบนถนนสาธารณะ ตลอดจนเน้นย้ําให้เจ้าหน้าที่ยังคงปฏิบัติตนตามมาตรการ D-M-H-T-T ซึ่งเป็นแนวทางปฎิบัติที่กระทรวงสาธารณสุขแนะนําอย่างต่อเนื่อง
สามารถสอบถามข้อมูลโครงการฯ ได้ที่ Facebook โครงการรถไฟฟ้าสายสีม่วง ช่วงเตาปูน - ราษฎร์บูรณะ และ Line @mrtpurpleline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”